
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1686 

23 Αυγούστου 2007 


ΑΠΟΦΑΣΕΙ Σ 

Αριθμ. Π1/3797 

Εφαρμογή Ενιαίου Προγράμματος Προμηθειών έτους 

2007. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις, όπως αυτές ισχύουν: 

1.1. Του άρθρου 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα», που κυρώθηκε με 
το άρθρο πρώτο του π.δ. 63/05 (ΦΕΚ 98/Α/22.4.2005). 

1.2. Του ν. 2286/1995 (ΦΕΚ 19/Α/19.1.1995) «Προμήθειες 
του Δημόσιου Τομέα και ρυθμίσεις συναφών θεμάτων», 
όπως τροποποιήθηκε με το άρθρο 8 του ν. 2741/1999 
(ΦΕΚ 199/Α/28.9.1999) «Ενιαίος Φορέας Ελέγχου Τρο¬ 
φίμων, άλλες ρυθμίσεις θεμάτων αρμοδιότητας του 
Υπουργείου Ανάπτυξης και λοιπές διατάξεις». 

1.3. Του π.δ. 195/1995 (ΦΕΚ.102/Α/1995) «Οργανισμός 
της Γενικής Δ/νσης Κρατικών Προμηθειών Υπουργείου 
Εμπορίου». 

1.4. Του π.δ. 27/1996 (ΦΕΚ. 19/Α/1.2.1996) «Συγχώνευση 
των Υπουργείων Τουρισμού, Βιομηχανίας, Ενέργειας 
και Τεχνολογίας και Εμπορίου στο Υπουργείο Ανάπτυ¬ 
ξης», όπως τροποποιήθηκε με το π.δ. 122/2004 (ΦΕΚ 
85/Α/17.3.2004). 

1.5. Του π.δ. 59/1996 (ΦΕΚ. 51/18.3.1996) «Σύσταση Γενι¬ 
κής Γραμματείας Εμπορίου στο Υπουργείο Ανάπτυξης 
και καθορισμός των αρμοδιοτήτων της». 

1.6. Του π.δ. 121/2004 (ΦΕΚ 84/Α/10.3.2004) «Περί διορι¬ 
σμού Υπουργών και Υφυπουργών». 

2. Την υπ’ αριθμ. Δ15/Α/Φ19/οικ.4040/24.2.2006 (ΦΕΚ 
249/Β/27.2.2006) κοινή απόφαση του Πρωθυπουργού και 
Υπουργού Ανάπτυξης «Ανάθεση αρμοδιοτήτων στους 
Υφυπουργούς Ανάπτυξης». 

3. Τα αιτήματα των διαφόρων φορέων που υποβλή¬ 
θηκαν σύμφωνα με την υπ’ αριθμ. Π1/5857/8.12.2006 
εγκύκλιό μας για ένταξή τους στο ΕΠΠ 2007 και τις 
προεγκρίσεις που δόθηκαν σε ειδικές περιπτώσεις για 
προμήθεια ορισμένων ειδών, πριν από την έγκριση του 
προγράμματος αυτού. 


4. Την υπ’ αριθμ. Π1/2811/2007 κοινή απόφαση, των 
Υπουργών Οικονομίας και Οικονομικών, και Ανάπτυξης, 
με την οποία εγκρίνεται το Ενιαίο Πρόγραμμα Προμη¬ 
θειών (ΕΠΠ) έτους 2007, αποφασίζουμε: 

Α. Έναρξη εκτέλεσης όροι και χρόνος ισχύος ΕΠΠ 
2007 

1. Θέτουμε σε εφαρμογή το Ενιαίο Πρόγραμμα Προμη¬ 
θειών (ΕΠΠ) έτους 2007 που περιλαμβάνει τα παρακάτω 
συνολικά μεγέθη κατά κατηγορία, στρογγυλοποιημένα 
σε εκατομμύρια ευρώ. 


ΚΑΤΗΓΟΡΙΑ 

ΕΠΠ 2007 

ΕΠΠ 2007 

ΣΥΝΟΛΙ- 

ΠΡΟΜΗΘΕΙΑΣ 

ΠΙΣΤ. 2007 

ΠΙΣΤ. 2008 

ΚΟ 

ΚΛΕΙΣΤΟΣ ΔΙΑΓΩΝΙΣΜΟΣ 

61 

16 

77 

(ποσοστό %) 

(3,9%) 

(4,2%) 

(4%) 

ΑΝΟΙΧΤΟΣ ΔΙΑΓΩΝΙΣΜΟΣ 

1506 

360 

1866 

(ποσοστό %) 

(96,1%) 

(95,8%) 

(96%) 

ΓΕΝΙΚΟ ΣΥΝΟΛΟ 

1567 

376 

1943 


Η αναλυτική κατανομή του ΕΠΠ 2007, κατά φορέα 
προγραμματισμού, είδος, ποσότητα, αξία, τρόπο προ¬ 
μήθειας, κριτήριο κατακύρωσης, τρόπο πληρωμής και 
παράδοσης, φορέα εκτέλεσης, έτος προγραμματισμού 
και πίστωσης, εμφανίζονται στους συνημμένους μη¬ 
χανογραφημένους πίνακες της υπ’ αριθμ. Π1/2811/2007 
απόφασης «Εγκριση ΕΠΠ 2007». 

2. Με βάση την κατανομή αυτή των προμηθειών οι 
φορείς εκτέλεσης του ΕΠΠ, μετά την έκδοση της πα¬ 
ρούσας απόφασης, θα προχωρήσουν στην υλοποίηση 
των προμηθειών του ΕΠΠ 2007. 

3. Το πρόγραμμα προμηθειών είναι ενιαίο και η διάκρι¬ 
σή του, με βάση τις πιστώσεις, σε δύο κατηγορίες, ήτοι 
«ΕΠΠ 2007 - ΠΙΣΤΩΣΕΙΣ 2007» και «ΕΠΠ 2007 - ΠΙΣΤΩ¬ 
ΣΕΙΣ 2008», σε καμία περίπτωση δεν σημαίνει διαίρεση 
αυτού σε δύο αυτοτελή προγράμματα. 

Ως εκ τούτου, τα καθοριζόμενα εκ διοικητικών πρά¬ 
ξεων οριακά ποσά της αξίας των προμηθειών για εξαι¬ 
ρέσεις από τον προγραμματισμό, δεν υπολογίζονται 
χωριστά σαν δύο κατηγορίες, αλλά λαμβάνονται υπόψη 
συνολικά στο Ενιαίο Πρόγραμμα Προμηθειών 2007, ανε¬ 
ξαρτήτως έτους πιστώσεως. 

4. Οι προμήθειες ΕΠΠ 2007 - Πιστώσεις 2008, πραγμα¬ 
τοποιούνται σύμφωνα με τα προβλεπόμενα στην από¬ 
φαση αυτή, οι φορείς όμως διενέργειας προμηθειών θα 
πρέπει να λάβουν υπόψη τους ότι οι προμήθειες αυτές 
δεσμεύουν πόρους του 2008 και αφορούν προϋπολογι¬ 
σμούς που δεν έχουν εγκριθεί. 

Όλες οι προμήθειες της κατηγορίας αυτής θα πρέπει 
να συμπεριληφθούν υποχρεωτικά στους οικονομικούς 
προϋπολογισμούς των σχετικών φορέων που θα προ- 
ταθούν για έγκριση το 2008. 

5. Η ισχύς του Ενιαίου Προγράμματος Προμηθειών 
2007 ορίζεται, για μεν το πρόγραμμα Ε.Π.Π. 2007 - Πιστ. 
2007 μέχρι 31.12.2007, για δε το πρόγραμμα Ε.Π.Π.2007 - 
Πιστ.2008 μέχρι 31.12.2008. Μέσα στα παραπάνω χρονικά 
όρια, οι αρμόδιοι φορείς εκτέλεσης του προγράμματος, 
θα πρέπει να έχουν τουλάχιστον δημοσιεύσει τις διακη¬ 
ρύξεις των σχετικών διαγωνισμών ή να έχουν υπογράψει 
σχετική απόφαση περί διενέργειας της προμήθειας με 
διαπραγμάτευση (εξαιρετική ή απευθείας ανάθεση). 

5.1. Με βάση την εμπρόθεσμα δημοσιευθείσα διακή¬ 
ρυξη ή την εμπρόθεσμα υπογραφείσα από το αρμόδιο 
όργανο απόφαση σχετικά με διενέργεια των προμη¬ 
θειών με διαπραγμάτευση, οι αρμόδιοι φορείς μπορούν 
να ολοκληρώσουν τις λοιπές διαδικασίες πραγματο¬ 
ποίησης των προμηθειών και μετά τα παραπάνω χρο¬ 
νικά όρια, εξασφαλίζοντας τις σχετικές πιστώσεις, η 
υπογραφή όμως της σχετικής σύμβασης θα πρέπει να 
γίνει μέσα σε δώδεκα (12) μήνες από τη λήξη ισχύος 
του προγράμματος. 

Την ίδια δυνατότητα ολοκλήρωσης των σχετικών δια¬ 
δικασιών έχουν οι φορείς και στην περίπτωση κατά την 
οποία ύστερα από εμπρόθεσμη δημοσίευση σχετικής δι¬ 
ακήρυξης αποφασίζεται, βάσει των αποτελεσμάτων του 
διαγωνισμού, προσφυγή στη διαδικασία της προμήθειας 
με διαπραγμάτευση, σε βάρος εκπτώτου προμηθευτή. 

5.2. Εξαίρεση από την ισχύ των παραπάνω προθεσμι¬ 
ών, αποτελούν οι περιπτώσεις προμηθειών που χρημα¬ 
τοδοτούνται από τη Διεθνή Τράπεζα, την Ευρωπαϊκή 
Τ ράπεζα Επενδύσεων, τον ΟΟΣΑ, την Ευρωπαϊκή Ένωση 
και άλλους διεθνείς Οργανισμούς, έστω και για μέρος 
της αξίας τους, ο δε χρόνος ισχύος των προγραμμάτων, 
στις περιπτώσεις αυτές, παρατείνεται μέχρι την πλήρη 
πραγματοποίησή τους, σύμφωνα με τις κείμενες διατά¬ 
ξεις και με τα προβλεπόμενα στις σχετικές συμβάσεις 
χρηματοδότησης από τους Οργανισμούς αυτούς. 

5.3. Εφόσον δεν έχουν προκηρυχθεί διαγωνισμοί, μέχρι 
λήξεως της ισχύος του προγράμματος, για προμήθειες 
ειδών που έχουν ενταχθεί στο ΕΠΠ 2007, επαναπρο- 
γραμματίζονται στο επόμενο ΕΠΠ και αρχίζουν απ’ αρ¬ 
χής οι διαδικασίες πραγματοποιήσεώς τους, εφόσον ο 
φορέας εξακολουθεί να ενδιαφέρεται για την προμήθεια 
του είδους. 

6. Διαγωνισμοί που δημοσιεύονται μέχρι 31.12.2007 
μπορούν να επανα.λαμβάνονται, εντός όμως της προθε¬ 
σμίας που τάσσεται με την παρούσα για την υπογραφή 
των σχετικών συμβάσεων. 

Στον ανωτέρω περιορισμό δεν περιλαμβάνονται πε¬ 
ριπτώσεις διαγωνισμών σε βάρος έκπτωτου προμηθευ¬ 
τή, καθώς και των προμηθειών που χρηματοδοτούνται 


από τους φορείς που αναφέρονται στην ανωτέρω 5.2 
παράγραφο. 

7. Οι φορείς που ενεργούν προμήθειες, υποχρεούνται 
να υποβάλουν στο Υπουργείο Ανάπτυξης. Γενική Γραμ- 
ματεία Εμπορίου Διεύθυνση Πολιτικής Προμηθειών ανα¬ 
λυτικά απολογιστικά στοιχεία σχετικά με την εκτέλεση 
των προμηθειών τους, σύμφωνα με το παράρτημα Γ'. 

Σε περίπτωση που ο υπόχρεος φορέας δεν υποβάλει 
τα παραπάνω στοιχεία εντός προθεσμίας έξη (6) μη¬ 
νών, από της υπογραφής της σύμβασης, επιβάλλεται σ’ 
αυτόν με απόφαση του Υπουργού Ανάπτυξης χρημα¬ 
τική ποινή ύψους έως 5% της κατακυρωθείσης αξίας 
της προμήθειας (άρθρο 2 παρ. 16 του ν. 2286/1995) και 
Π1/2393/10.6.1996 απόφασή μας (ΦΕΚ 490/Β/1996). 

Η ίδια χρηματική ποινή θα επιβάλλεται και στις περι¬ 
πτώσεις κατά τις οποίες δεν εφαρμόζονται ειδικοί όροι 
που τυχόν περιλαμβάνονται στις Υπουργικές αποφάσεις 
χορήγησης εξουσιοδότησης προς τους φορείς. 

Β. Γενικοί όροι πραγματοποίησης προμηθειών. 

1. Οι διακηρύξεις των διαγωνισμών πρέπει να είναι 
σαφείς, πλήρεις και να αναγράφεται υποχρεωτικά σ’ 
αυτές η παρούσα απόφαση εφαρμογής του ΕΠΠ και η 
απόφαση ένταξης της προμήθειας στο ΕΠΠ. 

2. Οι διακηρύξεις διαγωνισμών, θα πρέπει να τυγχάνουν 
ευρείας δημοσιότητας, σύμφωνα με τα οριζόμενα: 

- στο άρθρο 4 του π.δ. 394/1996, (ΦΕΚ 266/Α/4.12.1996), 
«Κανονισμός Προμηθειών Δημοσίου», όπως τροποποιήθη¬ 
κε από το άρθρο 8 του ν. 2741/1999 (ΦΕΚ 199/Α/28.9.1999), 
εφόσον η δημοσίευση της προκήρυξης του διαγωνισμού 
πραγματοποιηθεί μέχρι την 31η/12/2007, 

- στο άρθρο 4 του π.δ. 118/2007, (ΦΕΚ 150/Α/10.7.2007), 
«Κανονισμός Προμηθειών Δημοσίου», εφόσον η δημοσί¬ 
ευση της προκήρυξης του διαγωνισμού πραγματοποιη¬ 
θεί μετά την 1η/1/2008, 

- στα άρθρα 29 και 30 του π.δ. 60/2007, (ΦΕΚ 64/ 
Α/16.3.2007), 

- στις διατάξεις του ν. 3548/2007 (ΦΕΚ 68/Α/20.3.2007) 
και την προβλεπόμενη υπ’ αυτού υπουργική απόφαση 
18130/17.7.2007 (ΦΕΚ 1226/Β/2007). 

3. Διευκρινίζεται ότι για τους διαγωνισμούς προμη¬ 
θειών, που διέπονται από τις διατάξεις π.δ. 60/2007, η 
αποστολή των πληροφοριών για δημοσίευση στην Εφη¬ 
μερίδα της Ευρωπαϊκής Ένωσης θα πρέπει να γίνεται 
με τη χρήση των νέων τυποποιημένων εντύπων που 
προβλέπονται από τον Κανονισμό ΕΚ 1564/2005 και τα 
οποία οι ενδιαφερόμενοι μπορούν να αντλούν από την 
ιστοσελίδα ΙιίΐρΥ/νννννν.δίηηαρ.θυΓορα.θυ/ 

4. Σε προκηρύξεις επαναληπτικών διαγωνισμών, (π.χ. 
λόγω απαράδεκτων προσφορών), λαμβάνεται μέριμνα 
ευρύτερης γνωστοποίησης και πρέπει να εξετάζεται 
ενδεχομένη ανάγκη αλλαγής του τρόπου προμήθειας 
καθώς και τροποποίησης ή προσαρμογής των τεχνι¬ 
κών προδιαγραφών στα δεδομένα της αγοράς, χωρίς 
όμως αυτό να αποβαίνει εις βάρος της ποιότητος του 
είδους. 

5. Η διενέργεια των προμηθειών θα πραγματοποιείται 
σύμφωνα: 

5.1. Με τις διατάξεις, όπως αυτές ισχύουν: 

α) Του ν. 2286/1995 (ΦΕΚ 19/Α/1.2.1995) «Προμήθειες του 
δημοσίου τομέα και ρυθμίσεις συναφών θεμάτων», όπως 
τροποποιήθηκε με το άρθρο 8 του ν. 2741/1999 (ΦΕΚ 

199/Α/28.9.1999) «Ενιαίος Φορέας Ελέγχου Τροφίμων, άλ¬ 
λες ρυθμίσεις θεμάτων αρμοδιότητας του Υπουργείου 
Ανάπτυξης και λοιπές διατάξεις». 

β) Του ν. 2741/1999 (ΦΕΚ.199/Α/28.9.1999) άρθρο 8, 
«Ενιαίος Φορέας Ελέγχου Τροφίμων άλλες ρυθμίσεις 
θεμάτων αρμοδιότητας του Υπουργείου Ανάπτυξης 
και λοιπές διατάξεις», όπως τροποποιήθηκε με το ν. 
3310/2005 (ΦΕΚ 30/Α/14.2.2005) άρθρο 12, παρ. 27, με το 
οποίο ασκείται προληπτικός έλεγχος νομιμότητας από 
το Ελεγκτικό Συνέδριο όλων των προμηθειών η δαπάνη 
των οποίων υπερβαίνει το ποσό του 1.000.000 ευρώ μη 
συμπεριλαμβανομένου ΦΠΑ. 

γ) Του π.δ. 394/1996 «Κανονισμός Προμηθειών του Δη¬ 
μοσίου» (ΦΕΚ 266/Α/1996), εφόσον η δημοσίευση της 
προκήρυξης του διαγωνισμού πραγματοποιηθεί μέχρι 
την 31.12.2007 ή του οικείου Κανονισμού Προμηθειών 
φορέα κατά περίπτωση, 

δ) Του π.δ. 118/2007 «Κανονισμός Προμηθειών του Δη¬ 
μοσίου» (ΦΕΚ 150/Α/2007), εφόσον η δημοσίευση της 
προκήρυξης του διαγωνισμού πραγματοποιηθεί μετά 
την 1.1.2008 ή του οικείου Κανονισμού Προμηθειών φο¬ 
ρέα κατά περίπτωση, 

ε) Του π.δ. 60/2007 (ΦΕΚ 64/Α/16.3.2007) «Προσαρμογή 
της Ελληνικής Νομοθεσίας στις διατάξεις της Οδηγίας 
2004/18/ΕΚ περί συντονισμού των διαδικασιών σύναψης 
δημοσίων συμβάσεων έργων, προμηθειών και υπηρεσι¬ 
ών, όπως τροποποιήθηκε με την Οδηγία 2005/51/ΕΚ της 
Επιτροπής και την Οδηγία 2005/75/ΕΚ του Ευρωπαϊκού 
Κοινοβουλίου και του Συμβουλίου της 16ης Νοεμβρίου 
2005». 

Το προαναφερόμενο π.δ. εφαρμόζεται: 

- στους διαγωνισμούς που διενεργούνται από ανα- 
θέτουσες αρχές που είναι κεντρικές κυβερνητικές αρ¬ 
χές του παραρτήματος IV του π.δ. 60/2007 (ΦΕΚ 64/ 
Α/16.3.2007) και ο προϋπολογισμός των οποίων είναι 
μεγαλύτερος ή ίσος του ποσού των 137.000 ευρώ, μη 
συμπεριλαμβανομένου ΦΠΑ. 

- στους διαγωνισμούς που διενεργούνται από ανα- 
θέτουσες αρχές άλλες από εκείνες που αναφέρονται 
στο παράρτημα IV του π.δ. 60/2007 (ΦΕΚ 64/Α/16.3.2007) 
και ο προϋπολογισμός των οποίων είναι μεγαλύτερος 
ή ίσος του ποσού των 211.000 ευρώ, μη συμπεριλαμβα¬ 
νομένου ΦΠΑ. 

στ) Του ν. 2328/1995 (ΦΕΚ 159/Α/1995), όπως τροποποι¬ 
ήθηκε με τους ν. 2372/1996 (ΦΕΚ 29/Α/1996) άρθρο 11 και 
το ν. 2414/1996 (ΦΕΚ 135/Α/1996) άρθρο 14 σε συνδυασμό 
με τις διατάξεις του π.δ. 82/1996 (ΦΕΚ 66/Α/11.4.1996), 
που αναφέρονται στην ονομαστικοποίηση των μετοχών 
Ανωνύμων Εταιρειών που μετέχουν στις διαδικασίες 
ανάληψης προμηθειών του Δημοσίου ή των νομικών 
προσώπων του ευρύτερου δημοσίου τομέα, αξίας άνω 
του 1.000.000 ευρώ, όπως αυτές τροποποιήθηκαν και 
ισχύουν με τις διατάξεις του άρθρου 8 του ν. 3310/2005 
(ΦΕΚ 30/Α/14.2.2005) και του άρθρου 8 του ν. 3414/2005 
(ΦΕΚ 279/Α/10.11.20 05). 

ζ) Του ν. 3310/2005 (ΦΕΚ 30/Α/14.2.2005) «Μέτρα για 
τη διασφάλιση της διαφάνειας και την αποτροπή κατα- 
στρατηγήσεων κατά τη διαδικασία σύναψης δημοσίων 
συμβάσεων», όπως τροποποιήθηκε με τις διατάξεις του 
ν. 3414/2005 (ΦΕΚ 279/Α/10.11.2005) «Τροποποίηση του ν. 
3310/2005 ...», 


Πριν από την υπογραφή δημόσιας σύμβασης οι επιχει¬ 
ρήσεις στις οποίες πρόκειται να ανατεθεί η προμήθεια, 
υποβάλλουν στην αναθέτουσα αρχή πιστοποιητικό του 
Εθνικού Συμβουλίου Ραδιοτηλεόρασης περί μη συνδρο¬ 
μής ασυμβιβάστων ιδιοτήτων και απαγορεύσεων, κατά 
την έννοια των άρθρων 3 και 4 του ν. 3310/2005, όπως 
τροποποιήθηκε με το ν. 3414/2005. 

η) Του ν. 2522/1997 (Φ.Ε.Κ. 178/Α78.9.1997) «Δικαστική 
προστασία κατά το στάδιο που προηγείται της σύνα¬ 
ψης συμβάσεως δημοσίων έργων, κρατικών προμηθειών 
και υπηρεσιών σύμφωνα με την οδηγία 89/665 ΕΟΚ», 
εφόσον ο προϋπολογισμός του διαγωνισμού εμπίπτει 
στα εκάστοτε οριζόμενα από τις κοινοτικές οδηγίες 
χρηματικά όρια. 

0) Του ν. 3548/2007 (ΦΕΚ 68/Α/20.3.2007) «Καταχώρηση 
δημοσιεύσεων των φορέων του Δημοσίου στο νομαρ¬ 
χιακό και τοπικό Τύπο και άλλες διατάξεις». 

η) Του π.δ. 59/2007 (ΦΕΚ. 63/Α/16.3.2007), «Προσαρμο¬ 
γή της Ελληνικής Νομοθεσίας προς τις διατάξεις της 
Οδηγίας 2004/17/ΕΚ, περί συντονισμού των διαδικασι¬ 
ών σύναψης συμβάσεων στους τομείς του ύδατος, της 
ενέργειας, των μεταφορών και ταχυδρομικών υπηρεσι¬ 
ών, όπως τροποποιήθηκε και συμπληρώθηκε», για τους 
διαγωνισμούς προμηθειών που εμπίπτουν στο πεδίο 
εφαρμογής του και ο προϋπολογισμός τους είναι με¬ 
γαλύτερος ή ίσος του κατωτάτου ορίου όπως αυτό 
ορίζεται από το άρθρο 16 αυτού. 

5.2. Με τις αποφάσεις: 

α) Υπ’ αριθμ. Π1/433/19.2.2003 (ΦΕΚ.221/Β/27.2.2003), με 
την οποία εξαιρέθηκαν από την ένταξή τους στο Ε.Π.Π. 
οι προμήθειες των ειδών των φορέων των οποίων η 
προϋπολογισθείσα δαπάνη, κατά κωδικό αριθμό είδους 
(του αρχείου ειδών του προγράμματος) δεν υπερβαίνει 
ετησίως το ποσό των 45.000 ευρώ με Φ.Π.Α. 

Οι προμήθειες της ανωτέρω περίπτωσης θα διενερ- 
γούνται ως ακολούθως: 

I. Με διαδικασίες διαπραγμάτευσης, (εξαιρετική ή 
απευθείας ανάθεση), μέχρι του ποσού των 15.000 ευρώ 
με Φ.Π.Α. ετησίως κατά κωδικό αριθμό είδους και 

II. Με συνοπτικές διαδικασίες, (πρόχειρος διαγωνι¬ 
σμός), μέχρι του ποσού των 45.000 ευρώ με Φ.Π.Α. ετη¬ 
σίως κατά κωδικό αριθμό είδους. 

Κατάτμηση των προμηθειών σε ποσότητα και αξία, 
προκειμένου να υπαχθούν ή μη στη ρύθμιση των ανω¬ 
τέρω διαδικασιών δεν επιτρέπεται. 

β) Υπ’ αριθμ. 24014/2005 (ΦΕΚ 1637/Β/25.11.2005) κοινής 
υπουργικής απόφασης των Υπουργών Ανάπτυξης και 
Επικράτειας «Δικαιολογητικά για την εφαρμογή του 
ν. 3310/2005, όπως τροποποιήθηκε με το ν. 3414/2005», 
σχετικά με τον έλεγχο για την διαπίστωση ασυμβι¬ 
βάστων ιδιοτήτων κατά τα άρθρα 3, 4, 5 του ως άνω 
νόμου, κατά την σύναψη συμβάσεων προμηθειών του 
Δημόσιου των οποίων η αξία υπερβαίνει το ποσό του 
1.000.000 ευρώ. 

γ) Υπ’ αριθμ. 1108437/2565/ΔΟΣ/2005 απόφασης του 
Υπουργείου Οικονομίας και Οικονομικών «Καθορισμός 
Χωρών στις οποίες λειτουργούν εξωχώριες εταιρείες», 
κατά την σύναψη συμβάσεων προμηθειών του Δημόσιου 
των οποίων η αξία υπερβαίνει το ποσό του 1.000.000 
ευρώ. 

δ) Υπ’ αριθμ. 18130/17.7.2007 (ΦΕΚ1226/Β/2007) απόφα¬ 
σης του Υπουργού Επικράτειας «Καθορισμός ημερήσιων 

και εβδομαδιαίων νομαρχιακών εφημερίδων.που 

έχουν τη δυνατότητα καταχώρησης δημοσιεύσεων των 
φορέων του Δημοσίου». 

ε) Των λοιπών κανονιστικών αποφάσεων, που εκδί- 
δονται σε εκτέλεση εξουσιοδοτικών διατάξεων του ν. 
2286/1995. 

6. Οι προμήθειες που έχουν χαρακτηρισθεί ως Ση¬ 
μαντικής Οικονομικής ή Τεχνολογικής Αξίας (Σ.Ο.Τ.Α.), 
σε εκτέλεση της υπ’ αριθμ. (11/1781/13.4/2005 (ΦΕΚ 515/ 
Β/19.4.2005) κοινής απόφασης των Υπουργών Οικονομίας 
και Οικονομικών και Ανάπτυξης, θα υλοποιηθούν σύμφω¬ 
να με τις διαδικασίες που προβλέπει το άρθρο 3 του ν. 
2286/1995, άρθρο 8 του ν. 2741/1999 και το άρθρο 1 παρ. 
35 του ν. 3065/2002 με μέριμνα των οικείων φορέων. 

7. Για την πραγματοποίηση προμηθειών ειδών που 
εντάχθηκαν στο ΕΓΙΠ 2007, εφόσον κατά τον χρόνο 
εκτελέσεώς τους, απαιτείται προς τούτο ειδική έγκριση 
από οποιαδήποτε Υπηρεσία, οι αρμόδιοι Φορείς υπο- 
χρεούνται να έχουν εξασφαλίσει την έγκριση αυτή, προ 
της διενέργειας του διαγωνισμού. 

8. Δεν επιτρέπεται η προμήθεια των πάσης φύσεως 
μεταχειρισμένων, πλην των: 

8.1. Μεταχειρισμένων οχημάτων των ΟΤΑ, των Νομαρ¬ 
χιακών Αυτοδιοικήσεων, των Περιφερειακών Διοικήσεων 
και του Υπουργείου Αιγαίου (που προορίζονται να δια¬ 
τεθούν στους ΟΤΑ περιοχής ευθύνης τους) και συγκε¬ 
κριμένα απορριματοφόρα, βυτιοφόρα ύδατος, υγρών 
καυσίμων, εκκενώσεων βόθρων, καθαρισμού αποχετεύ¬ 
σεων, πλύσεως κάδων, ασθενοφόρα, επιβατηγό, τζιπς, 
πυροσβεστικά, και λοιπά. 

8.2. Μεταχειρισμένων μηχανημάτων έργου (ΜΕ) των 
ΟΤΑ, των Νομαρχιακών Αυτοδιοικήσεων, και των Περι¬ 
φερειακών Διοικήσεων. 

8.3. Αιτήματα άλλων φορέων για προμήθεια μεταχει¬ 
ρισμένων ειδών θα εξετάζονται κατά περίπτωση και θα 
εγκρίνονται σε εξαιρετικές μόνο περιπτώσεις με από¬ 
φαση του Υπουργείου Ανάπτυξης ύστερα από σχετική 
γνωμοδότηση της ΕΠΠΠ. 

Για την προμήθεια των ανωτέρω μεταχειρισμένων 
θα ισχύουν οι εκάστοτε προβλεπόμενες διατάξεις για 
την κυκλοφορία και ταξινόμηση των μεταχειρισμένων 
οχημάτων και μηχανημάτων έργου του Υπουργείου Με¬ 
ταφορών και Επικοινωνιών και ΥΠΕΧΩΔΕ αντίστοιχα. 

9. Σε περίπτωση που δεν έχουν ακόμη καταρτισθεί 
και εγκριθεί οι κανονισμοί των φορέων, σύμφωνα με το 
άρθρο 10 του ν. 2286/1995, έχουν εφαρμογή οι αντίστοι¬ 
χες διατάξεις των νόμων, κανονισμών και διοικητικών 
πράξεων περί προμηθειών όπως τροποποιηθείσες ισχύ¬ 
ουν, εφόσον συμβιβάζονται με το ισχύον νομικό πλαίσιο 
τηρουμένων δε και των κοινοτικών διατάξεων. 

10. Προμήθειες φορέων που με σχετικές αποφάσεις 
έχουν εξαιρεθεί από την ένταξη στο Ε.Π.Π., διενεργού- 
νται από τους ίδιους τους φορείς, χωρίς να απαιτείται 
η χορήγηση προηγούμενης εξουσιοδότησης, πάντοτε 
όμως σύμφωνα με τις διατάξεις του ν. 2286/1995, του π.δ. 
60/2007 και του π.δ. 394/1996 ή των οικείων κανονισμών, 
κατά περίπτωση κατά το μέρος που δεν αντίκεινται 
στις διατάξεις του π.δ. 60/2007. Γενικά σε περιπτώσεις 


εξαιρέσεως φορέων ή κατηγοριών προμηθειών από την 
ένταξη στο ΕΠΠ, οι φορείς αυτοί δεν εξαιρούνται από 
την εφαρμογή των λοιπών διατάξεων του ν.2286/1995, 
(εκτός των φορέων του άρθρ. 1 παρ. 5 του νόμου), αλλά 
συμμορφώνονται απολύτως προς αυτές. 

11. Σύμφωνα με τις διατάξεις του άρθρου 7 παρ 2, 3 και 
4 του ν. 2286/1995, επιβάλλονται οι παρακάτω κρατήσεις 
επί του συμβατικού τιμήματος χωρίς Φ.Π.Α.: 

α) κράτηση 0,10% υπέρ του Δημοσίου, για την κάλυψη 
λειτουργικών δαπανών της Γ ενικής Διεύθυνσης Κρατι¬ 
κών Προμηθειών, επιβάλλεται επί προμηθειών που σύμ¬ 
φωνα με το νόμο εκτελούνται κεντρικά από την Γ ενική 
Γραμματεία Εμπορίου του Υπουργείου Ανάπτυξης ή που 
έχει ανατεθεί από αυτό σε άλλους φορείς. Η κράτηση 
πρέπει να υπολογίζεται και επί των προμηθειών που 
γίνονται από το εξωτερικό, χωρίς διαγωνισμό και αυτών 
που γίνονται σε βάρος των πιστώσεων του προγράμ¬ 
ματος δημοσίων επενδύσεων. Η κράτηση αυτή δεν επι¬ 
βάλλεται σε προμήθειες οι οποίες με σχετικές διατάξεις 
έχουν εξαιρεθεί από την ένταξή τους στο ΕΠΠ. 

β) κρατήσεις 0,25% υπέρ του Δημοσίου και 0,30% υπέρ 
του Τ αμείου Αρωγής υπαλλήλων της Γ ενικής Γ ραμματεί- 
ας Εμπορίου του Υπουργείου Ανάπτυξης, επιβάλλονται 
σε όλες τις προμήθειες των φορέων που υπάγονται στο 
πεδίο εφαρμογής του ν. 2286/1995, (άρθρο 1 παρ. 1) ανε¬ 
ξαρτήτως ποσού και φορέα εκτέλεσης της προμήθειας 
(κεντρική ή αποκεντρωμένη εκτέλεση), καθώς επίσης 
και επ’ αυτών που κατά την κείμενη νομοθεσία, η σύ¬ 
ναψη και εκτέλεσή τους έχει ανατεθεί στη Νομαρχιακή 
Αυτοδιοίκηση. Από τις παραπάνω κρατήσεις, 0,25% και 
0,30%, εξαιρούνται μόνο οι προμήθειες που γίνονται από 
το εξωτερικό χωρίς διαγωνισμό και αυτές που γίνονται 
σε βάρος των πιστώσεων του προγράμματος δημοσίων 
επενδύσεων. 

Οι κρατήσεις αυτές παρακρατούνται κατά την πλη¬ 
ρωμή και αποδίδονται στο Δημόσιο και στα δικαιούχο 
Ταμεία. 

12. Σε όλες τις διακηρύξεις θα περιλαμβάνεται ο κά¬ 
τωθι όρος: 

«Σε περίπτωση που η πληρωμή του συμβασιούχου 
καθυστερήσει από την αναθέτουσα αρχή εξήντα (60) 
ημέρες μετά την υποβολή του τιμολογίου πώλησης 
από αυτόν η αναθέτουσα αρχή (οφειλέτης), σύμφωνα 
με τα οριζόμενα στο π.δ. 166/2003 (ΦΕΚ 138/Α/5.6.2003) 
«Προσαρμογή της Ελληνικής νομοθεσίας στην οδηγία 
2000/35 της 29.6.2000 για την καταπολέμηση των κα¬ 
θυστερήσεων πληρωμών στις εμπορικές συναλλαγές», 
καθίσταται υπερήμερος και οφείλει τόκους χωρίς να 
απαιτείται όχληση από τον συμβασιούχο. 

Επισημαίνεται ότι η υποβολή του τιμολογίου πώλησης 
δεν μπορεί να γίνει προ της ημερομηνίας εκδόσεως 
του πρωτοκόλλου οριστικής ποιοτικής και ποσοτικής 
παραλαβής». 

13. Κατ’ εφαρμογή των διατάξεων της υπ’ αριθμ. 
1113309/1303/ΔΤ και Ε.Φ. πολ. 1300/13.12.2000 εγκυκλίου 
του Υπ. Οικονομικών, οι συμβάσεις Κρατικών Προμηθει¬ 
ών δεν υπόκεινται σε πάγιο τέλος χαρτοσήμου. 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


24671 


Γ. Τεχνικές προδιαγραφές ειδών. 

1. Οι τεχνικές προδιαγραφές των ειδών πρέπει να 
πληρούν τις απαιτήσεις: 

1.1. της παρ. 2 του άρθρ. 4 του ν.2286/1995, 

1.2. του άρθρου 53 του π.δ. 60/2007 ή του άρθρου 26 
π.δ. 59/2007, κατά περίπτωση και εφόσον ο διαγωνισμός 
διέπεται από τις διατάξεις αυτών, 

1.3. του άρθρου 3 του π.δ. 394/1996, εφόσον η δημοσί¬ 
ευση της διακήρυξης του διαγωνισμού πραγματοποιηθεί 
μέχρι την 31η.12.2007, 

1.4. του άρθρου 3 του π.δ. 118/2007, εφόσον η δημοσί¬ 
ευση της διακήρυξης του διαγωνισμού πραγματοποιηθεί 
μετά την 1η.1.2008. 

2. Όταν κριτήριο κατακύρωσης έχει ορισθεί «η χαμη¬ 
λότερη τιμή», το κείμενο των τεχνικών προδιαγραφών 
πρέπει να είναι διαμορφωμένο κατά τρόπο σαφή και 
πλήρη, ώστε κατά την αξιολόγηση των προσφορών, να 
μη δημιουργούνται αμφισβητήσεις. 

3. Όταν κριτήριο κατακύρωσης είναι «η πλέον συμφέ- 
ρουσα από οικονομική άποψη προσφορά», το κείμενο 
των τεχνικών προδιαγραφών και των λοιπών όρων της 
διακήρυξης πρέπει να είναι πλήρες και σαφές, ιδιαί¬ 
τερα ως προς τα κριτήρια κατακύρωσης ώστε κατά 
την αξιολόγηση των προσφορών και την βαθμολογία 
τούτων να μην δημιουργούνται αμφισβητήσεις και να 
εξασφαλίζεται η επιδιωκόμενη διαφάνεια. 

4. Για τις προμήθειες που εγκρίθηκαν με την υπ’ αριθμ. 
Π1/2811/2007 απόφαση, (αρχικό ΕΠΠ), και για τις οποίες 
φορέας εκτέλεσης των ειδών είναι το Υπουργείο Ανά¬ 
πτυξης, Γενική Γραμματεία Εμπορίου, όσοι από τους 
φορείς δεν έχουν αποστείλει Τεχνικές Προδιαγραφές 
οφείλουν, αμέσως και όχι αργότερα από ένα μήνα από 
της δημοσίευσης της παρούσας απόφασης στο ΦΕΚ, 
να αποστείλουν στη Δ/νση Πολιτικής Προμηθειών τις 
Τεχνικές Προδιαγραφές των υπό προμήθεια ειδών. 

Εάν οι φορείς δεν στείλουν τις τεχνικές προδιαγραφές 
στο παραπάνω οριζόμενο διάστημα, οι προμήθειες τους 
ματαιώνονται. Σε περίπτωση που οι φορείς επιθυμούν 
την υλοποίησή τους θα πρέπει να τις επανεντάξουν 
στο Ε.Π.Π. 

4.1. Οι τεχνικές προδιαγραφές κάθε είδους θα συνο¬ 
δεύονται οπωσδήποτε από το συνημμένο στη παρού¬ 
σα, συνοδευτικό έντυπο αποστολής τεχνικών προδι¬ 
αγραφών, στο οποίο θα αναγράφονται με σαφήνεια 
οι απαραίτητες πληροφορίες που αφορούν το προς 
προμήθεια είδος. 

4.2. Οι τεχνικές προδιαγραφές οι οποίες πρέπει να 
φέρουν οπωσδήποτε τις πρωτότυπες υπογραφές των 
συντακτών τους καθώς και το προαναφερόμενο συνο¬ 
δευτικό έντυπο, θα πρέπει απαραίτητα να υποβάλλο¬ 
νται και σε ηλεκτρονική μορφή (δισκέτα Η/Υ, οό). Τα 
ηλεκτρονικά κείμενα των τεχνικών προδιαγραφών θα 
πρέπει να είναι αρχεία επεξεργαστή κειμένου (π.χ. ννοΓό), 
ενώ τυχόν σχέδια που τις συνοδεύουν θα υποβάλλονται 
και αυτά σε ηλεκτρονική μορφή ως εικόνες (π.χ. αρχεία, 
ρόί). Στο μέσο που θα περιέχει την ηλεκτρονική μορφή 
των προδιαγραφών, θα έχει επικολληθεί ετικέτα στην 
οποία θα αναγράφονται οπωσδήποτε ο κωδικός αριθ¬ 
μός και η ονομασία του φορέα, ο κωδικός αριθμός και 
η ονομασία του προς προμήθεια είδους καθώς επίσης 
και το ΕΠΠ στο οποίο είναι ενταγμένο ή πρόκειται να 


ενταχθεί το είδος. Για κάθε προδιαγραφή θα αποστέλ- 
λεται ξεχωριστή δισκέτα ή οό. 

4.3. Σε ό,τι αφορά στις προμήθειες ειδών που επανα¬ 
λαμβάνονται κατ' έτος, οι φορείς θα αποστέλλουν, όπως 
περιγράφεται ανωτέρω, στη Δ/νση Πολιτικής Προμηθει¬ 
ών της Γ ενικής Γ ραμματείας Εμπορίου του Υπουργεί¬ 
ου Ανάπτυξης για έγκριση τις τεχνικές προδιαγραφές, 
συμπεριλαμβάνοντας σε αυτές τυχόν προτεινόμενες 
τροποποιήσεις. Όλες οι τροποποιήσεις θα πρέπει να 
αναφέρονται και ανακεφαλαιωτικά στο κείμενο των 
προδιαγραφών, με παράλληλη αιτιολόγησή τους. Σε πε¬ 
ρίπτωση που δεν υπάρχουν τροποποιήσεις στις τεχνικές 
προδιαγραφές, οι φορείς θα αποστέλλουν για έγκριση 
τις τεχνικές προδιαγραφές, επισηραίνοντας σχετικά ότι 
δεν υπάρχουν τροποποιήσεις αυτών σε σχέση με τις 
προηγούμενες εγκεκριμένες. 

4.4. Προδιαγραφές που υποβάλλονται χωρίς τις πρω¬ 
τότυπες υπογραφές ή χωρίς το συνοδευτικό έντυπο ή 
χωρίς την αντίστοιχη ηλεκτρονική τους μορφή, δεν θα 
προωθούνται για επεξεργασία από τις αρμόδιες Υπη¬ 
ρεσίες της Γ εν. Γ ραμματείας Εμπορίου και θα επιστρέ- 
φονται προς τους φορείς προκειμένου να υποβάλουν 
και πάλι το αίτημά τους σύμφωνα με τα παραπάνω 
αναφερόμενα. 

14. Σημειώνεται ότι υπάρχουν ενιαίες τεχνικές προ¬ 
διαγραφές για διενέργεια διαγωνισμών για τα κάτωθι 
είδη: 

Βηματοδότες, Απεικονιστικά μηχ/τα (20 κατηγορίες), 
Μηχ/τα Αναισθησίας, Ασκοί συλλογής αίματος, Καθετή¬ 
ρες καρδιάς και βαλβίδες καρδιάς, Μηχ/τα τηλεομοιοτυ¬ 
πίας (ΦΑΞ), Χάρτης αντιγραφής και άλλα είδη χάρτου, 
Φωτοαντιγραφικά μηχ/τα, Κλιματιστικά μηχ/τα, βαμβάκι, 
βελόνες τεχνητού νεφρού, γάζες, γάζες ακτινοσκιερές 
και απορροφητικές, επίδεσμοι γάζας, επίδεσμοι ελαστι¬ 
κοί, καθετήρες διάφοροι, λευκοπλάστες, ουροσυλέκτες, 
πλάκες ακτινογραφικές, ράμματα, σύριγγες πλαστικές 
μίας χρήσης,, συσκευές μετάγγισης χορήγησης ορών 
και χαρτοβάμβακας. 

15. Οι ενδιαφερόμενοι φορείς μπορούν να κάνουν χρή¬ 
ση των ενιαίων τεχνικών προδιαγραφών, σύμφωνα με τα 
οριζόμενα στην παρούσα απόφαση είτε προκηρύσσουν 
μόνοι τους σχετικούς διαγωνισμούς, είτε πραγματοποι¬ 
ούνται από την Γ ενική Γ ραμματεία Εμπορίου σε ενιαίους 
διαγωνισμούς. 

16. Οι ενιαίες προδιαγραφές χρησιμοποιούνται από 
όσους φορείς το επιθυμούν αυτούσιες και τροποποιού¬ 
νται μόνο με απόφαση της Γ.Γ. Εμπορίου. Εφ’ όσον κά¬ 
ποιος φορέας επιθυμεί τροποποίηση των Ενιαίων προ¬ 
διαγραφών θα πρέπει να υποβάλει στην Γ.Γ.Εμπορίου 
προς έγκριση συγκεκριμένες προτάσεις. Σε εξαιρετικές 
περιπτώσεις κατά τις οποίες οι Ενιαίες προδιαγραφές 
κατηγορίας ειδών (π.χ. καθετήρες, ράμματα κ.λ.π.) δεν 
καλύπτουν όλα τα επί μέρους είδη της κατηγορίας μπο¬ 
ρεί να συμπληρώνονται (χωρίς να τροποποιούνται) από 
τους φορείς με τις προδιαγραφές των μη καλυπτομένων 
επί μέρους ειδών. 

17. Σημειώνεται ότι, οι ενιαίες προδιαγραφές των ει¬ 
δών: 

ΕΙΔΟΣ 

ΚΩΔ. ΑΡΙΘ. ΕΙΔΟΥΣ 

Καθετήρες Διάφοροι 

2104-35700 

Ουροσυλλέκτες 

2104-60900 

Βαλβίδες Καρδιάς 

2101-04000 

Πλαστικές Σύριγγες μιας χρήσης 

2104-80010 

Καθετήρες Καρδιάς 

2101-36000 

Ασκοί Συλλογής Αίματος 

2104-62388 

Βηματοδότες Καρδιάς 

2101-04900 

Συσκευές Ενδοφλέβιας 

Έγχυσης 

Ορρών μιας χρήσης που λειτουργούν 
με βαρύτητα 

2104-82240 


όπως αυτές έχουν αναμορφωθεί και επικαιροποιηθεί 
από τις Επιτροπές που συγκροτήθηκαν για τον σκοπό 
αυτό και έχουν εγκριθεί από της Τεχνική Διεύθυνση της 
Γενικής Γραμματείας Εμπορίου, έχουν αναρτηθεί στην 
ιστοσελίδα της Γενικής Γραμματείας Εμπορίου - Γεν. 
Δ/νση Κρατικών Προμηθειών (νννννν.ρρο.ρΓ). 

Δ. Τροποποιήσεις του ΕΠΠ. 

1. Επιτρέπονται τροποποιήσεις του ΕΠΠ 2007 που 
αφορούν: 

1.1. Αλλαγή του τρόπου προμήθειας (ανοιχτός ή κλει¬ 
στός διαγωνισμός ή με διαπραγμάτευση) ή αλλαγή κρι¬ 
τηρίου κατακύρωσης (χαμηλότερη τιμή ή πλέον συμφέ- 
ρουσα από οικονομική άποψη προσφορά) και του έτους 
πίστωσης, στις περιπτώσεις που κατά τη διαδικασία 
εκτέλεσης συγκεκριμένης προμήθειας, αποδειχθεί ότι 
είναι αδύνατον να εκτελεστοί αυτή, σύμφωνα με τα 
καθορισθέντα από το ΕΠΠ 2007. 

1.2. Αντικαταστάσεις ειδών, με άλλα είδη, διαφορετι¬ 
κού κωδικού αριθμού, σε περιπτώσεις που εκτιμάται ότι 
τα είδη αυτά δεν είναι απαραίτητα πλέον στον φορέα 
και προέκυψε η ανάγκη προμήθειας άλλων ειδών ή σε 
περιπτώσεις, που κατά την υποβολή των προδιαγραφών 
προκύπτει διαφοροποίηση κωδικοποιήσεως του είδους. 

1.3. Επαύξηση της προϋπολογισμένης αξίας: 

- Κατά την διαδικασία υλοποίησης της προμήθειας 
και πριν από την υποβολή των προσφορών. 

- Μετά το άνοιγμα των οικονομικών προσφορών, (βά¬ 
σει αποτελεσμάτων διαγωνισμού), υπό την προϋπόθεση 
ότι η τιμή προσφοράς του μειοδότη δεν απαιτεί επαύξη¬ 
ση της προϋπολογισθείσας αξίας πέραν του ποσοστού 
50% της αξίας της προκηρυχθείσας ποσότητας. 

1.3.1. Εφόσον το ύψος της επαύξησης ανέρχεται μέχρι 
του ποσοστού 20% επί της προϋπολογισθείσης αξίας 
κατά κωδικό αριθμό είδους και φορέα προγραμματισμού 
και δεν υπερβαίνει τούτο το ποσό των 300.000 ευρώ, 
δεν απαιτείται απόφαση έγκρισης τροποποίησης του 
ΕΠΠ και ο φορέας προχωρεί στην αύξηση αυτή με δική 
του ευθύνη. 

1.3.2. Αιτήματα για τροποποίηση του ΕΠΠ λόγω επαύ¬ 
ξησης της αρχικά προϋπολογισθείσης αξίας πέραν του 
20%, η οποία προκύπτει: α) είτε βάσει αποτελεσμάτων 
διαγωνισμού β) είτε βάσει της απόφασης κατακύρωσης 
προμήθειας για μεγαλύτερη ποσότητα, που θα έχει ήδη 
καθορισθεί επακριβώς στη διακήρυξη, (σύμφωνα με τα 


αναφερόμενα στο άρθρο 21 του π.δ. 394/1996, εφόσον 
η προκήρυξη του διαγωνισμού δημοσιευθεί μέχρι την 
31η/12/2007, ή σύμφωνα με τα αναφερόμενα στο άρθρο 
21 του π.δ. 118/2007, εφόσον η προκήρυξη του διαγωνι¬ 
σμού δημοσιευθεί μετά την 1η.1.2008), δύνανται να υπο¬ 
βληθούν και μετά την λήξη ισχύος του ΕΠΠ και μέχρι την 
προθεσμία υπογραφής των συμβάσεων, όπως ορίζεται 
στην παρούσα απόφαση. 

1.3.3. Στις περιπτώσεις προμηθειών που η τιμή προ¬ 
σφοράς του μειοδότη απαιτεί επαύξηση τις προϋπο- 
λογισθείσας αξίας πέραν του ποσοστού του 50% της 
αξίας της προκηρυχθείσας ποσότητας ο διαγωνισμός 
για την προμήθεια ματαιώνεται και η προμήθεια επα- 
ναπρογραμματίζεται με επανεξέταση της προϋπολογι- 
σθείσας δαπάνης. 

Τα είδη για την προμήθεια των οποίων η διεξαγωγή 
διαγωνισμού έχει ανατεθεί στο Υπουργείο Υγείας και 
στις Υγειονομικές Περιφέρειες, (πρώην ΔΥΠΕ), ή στους 
εξουσιοδοτημένους Φορείς Παροχής Υπηρεσιών Υγείας 
και Κοινωνικής Αλληλεγγύης εξαιρούνται της ανωτέρω 
ρύθμισης, όπου εφαρμόζονται τα οριζόμενα στην παρ. 3 
του άρθρου 4 του ν. 2955/2001 (ΦΕΚ 256/Α/2001), δηλαδή 
εάν η τιμή προσφοράς του μειοδότη είναι ανώτερη κατά 
ποσοστό 10% από την προϋπολογισθείσα δαπάνη η 
προμήθεια με απόφαση Υπουργού Υγείας και Κοινωνικής 
Αλληλλεγύης ή του Διοικητού ( άρθρο 25 του τρίτου 
άρθρου, ΚΕΦΑΛΑΙΟ Β', ΛΟΙΠΕΣ ΔΙΑΤΑΞΕΙΣ του ν. 3527/ 
Α72007) της Υγειονομικής Περιφέρειας (πρώην ΔΥΠΕ) 
ή του φορέα αναλόγως, ματαιώνεται και επαναπρο- 
γραμματίζεται εκτός εάν ο μειοδότης δεχθεί εγγράφως, 
αναλόγως, τον περιορισμό της προσφοράς του. 

2. Για τις προμήθειες το ύψος των οποίων ανέρχεται 
μέχρι του ποσού των 45.000 ευρώ κατά κωδικό αριθμό 
είδους του Αρχείου Ειδών του ΕΠΠ, σε ετήσια βάση, οι 
οποίες δεν εντάσσονται στο ΕΠΠ, ουδεμία επαύξηση, 
πέραν του ανωτέρω ποσού επιτρέπεται. 

3. Για την εξέταση των παραπάνω τροποποιήσεων, 
απαιτείται η υποβολή αιτιολογημένου αιτήματος στην 
Διεύθυνση Πολιτικής Προμηθειών της Γ ενικής Γ ραμμα¬ 
τείας Εμπορίου, του Υπουργείου Ανάπτυξης. 

Η έγκριση παρέχεται με κοινή απόφαση των Υφυ¬ 
πουργών Ανάπτυξης, ύστερα από γνωμοδότηση της 
Επιτροπής Πολιτικής και Προγραμματισμού Προμηθειών 
(Ε.Π.Π.Π.). 

4. Δεν απαιτείται έγκριση, για τροποποιήσεις που 
αφορούν διαφοροποίηση της ποσότητος στα πλαίσια 
της εγκριθείσης αξίας του προς προμήθεια είδους και 
εντός του πλαισίου του 20% της αξίας. 

5. Ένταξη νέων προμηθειών στο Ε.Π.Π. επιτρέπεται 
μόνο για τις περιπτώσεις εκείνες για τις οποίες η πραγ¬ 
ματοποίησή τους είναι απόλυτα απαραίτητη και δεν 
μπορούσε να προβλεφθεί κατά τον χρόνο καταρτίσεως 
του προγράμματος, ούτε ήταν δυνατόν να αναβληθεί 
για το επόμενο πρόγραμμα. Για τις εντάξεις αυτές εκ- 
δίδεται κοινή απόφαση των Υφυπουργών Ανάπτυξης, 
ύστερα από γνωμοδότηση της ΕΠΠΠ, μετά από αίτηση 
του ενδιαφερομένου φορέα και σε κάθε περίπτωση 
δεν μπορεί να έπεται της προκηρύξεως του σχετικού 
διαγωνισμού. 

6. Οι αιτήσεις των φορέων για ένταξη νέων προμη¬ 
θειών στο ΕΓΙΠ, εκτός του ήδη εγκριθέντος Ενιαίου 
Προγράμματος ως και τροποποιήσεις αυτού, πρέπει 
να είναι αιτιολογημένες και να στέλνονται στη Διεύ¬ 
θυνση Πολιτικής Προμηθειών της Γενικής Γραμματείας 
Εμπορίου, του Υπουργείου Ανάπτυξης, με έγγραφο μόνο 
από την αρμόδια Υπηρεσία που έχει ορισθεί για την κα¬ 
τάρτιση του προγράμματος του κάθε φορέα, τις οποίες 
θα υπογράφει απαραιτήτως ο αρμόδιος Υπουργός ή ο 
αρχηγός κάθε κλάδου (για τις ένοπλες δυνάμεις και τα 
σώματα ασφαλείας), ή το αρμόδιο γιά την διοίκηση του 
κάθε φορέα όργανο (Επιχειρήσεις του Δημόσιου Τομέα 
κ.λ.π.) ή τα εξουσιοδοτημένα προς τούτο όργανα, από 
την πολιτική ηγεσία και μόνον. 

7. Αιτήματα φορέων για επανεντάξεις και συμπλη¬ 
ρωματικές εντάξεις ειδών στο ΕΠΠ θα πρέπει να συ¬ 
νοδεύονται υποχρεωτικά από τεχνικές προδιαγραφές 
κ.λ.π., άλλως δεν προωθούνται για γνωμοδότηση στην 
Ε.Π.Π.Π. 

8. Καμία τροποποίηση προμήθειας ή νέα προμήθεια 
δεν θα εγκρίνεται εάν δεν έχει εξασφαλισθεί η αντί¬ 
στοιχη πίστωσή της. Οι φορείς προγραμματισμού σε 
όλες τις περιπτώσεις που ζητούν τροποποίηση του 
προγράμματος προμηθειών τους, (νέες εντάξεις, επαυ¬ 
ξήσεις αξίας ειδών άνω του 20%), υποχρεούνται με το 
σχετικό αίτημά τους να γνωστοποιούν και την πηγή 
χρηματοδοτήσεως η οποία αφορά τη συγκεκριμένη 
προμήθεια. Ειδικότερα στη περίπτωση κατά την οποία 
η προμήθεια βαρύνει τις πιστώσεις του τακτικού προ¬ 


ϋπολογισμού, τότε θα εφαρμόζεται υποχρεωτικά η υπ’ 
αριθμ. 2/74734/0020/22.12.2006 εγκύκλιος του Υπουργεί¬ 
ου Οικονομικών. 

9. Αιτήματα για τροποποίηση ή συμπλήρωση προ¬ 
μηθειών που έχουν ενταχθεί στο ΕΠΠ 2007, καθώς και 
νέες εντάξεις, δεν θα αποστέλλονται από τους φορείς 
μετά την 1.11.2007 εκτός όλως εξαιρετικών περιπτώ¬ 
σεων, απολύτως δικαιολογημένων. Τα αιτήματα αυτά 
θα συνοδεύονται με τα απαραίτητα στοιχεία που θα 
δικαιολογούν την καθυστερημένη υποβολή τους. 

Στην παρούσα επισυνάπτονται: 

- Παράρτημα Α «Επεξηγήσεις για την εκτύπωση των 
Πινάκων του ΕΠΠ». 

- Παράρτημα Β «Οδηγίες για την υποβολή στοιχείων 
για τροποποιήσεις και εντάξεις νέων ειδών στο ΕΠΠ» 

- Παράρτημα Γ «Εντυπο υποβολής απολογιστικών 
στοιχείων». 

- Παράρτημα Δ «Συνοδευτικό έντυπο αποστολής τε¬ 
χνικών προδιαγραφών είδους». 

Τα παραπάνω αποτελούν αναπόσπαστο μέρος της 
παρούσης αποφάσεως. 

Η απόφαση αυτή να αναρτηθεί στην ιστοσελίδα της 
Γενικής Γραμματείας Εμπορίου (νννννν.ςρβ.ρ γ). 

Η ισχύς της παρούσας άρχεται από της δημοσιεύ- 
σεώς της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Αυγούστου 2007 

Ο ΥΠΟΥΡΓΟΣ 

ΔΗΜ. ΣΙΟΥΦΑΣ 

ΠΑΡΑΡΤΗΜΑ Α 

Επεξηγήσεις για την εκτύπωση των Πινάκων του 
Ενιαίου Προγράμματος Προμηθειών (ΕΠΠ). 

α. Στην πρώτη οριζόντια γραμμή υπάρχουν: 

1. Κωδικός αριθμός του είδους (π.χ. 14/16/45/50/0). 

2. Η περιγραφή του είδους (π.χ. Μονωτικά υλικά). 

β. Στη δεύτερη οριζόντια γραμμή υπάρχουν: 

1. Η μονάδα μέτρησης του είδους. 

2. Η ποσότητα του είδους. 

3. Η συνολική αξία του είδους εκφρασμένη σε ευρώ. 

4. Οι αξίες των προμηθειών που αφορούν κλειστούς 
διαγωνισμούς. 

γ. Στην τρίτη οριζόντια γραμμή υπάρχουν: 

1. Ο αριθμός της Απόφασης με την οποία εντάχθηκε 
η προμήθεια στο ΕΠΠ. 

2. Οι αξίες των προμηθειών που αφορούν ανοικτούς 
διαγωνισμούς. 

δ. Στην τέταρτη οριζόντια γραμμή υπάρχουν: 

1. Το ΕΠΠ στο οποίο είναι ενταγμένη η προμήθεια 
(ΕΠΠ 2007 Πιστώσεις 2007, που αφορά προμήθειες που 
βαρύνουν προϋπολογισμούς 2007 ή ΕΠΠ 2007. Πιστώσεις 
2008, που αφορά προμήθειες που βαρύνουν προϋπολο¬ 
γισμούς 2008). 

2. Την ένδειξη «1» αν η προμήθεια αφορά πιστώσεις 
προαναλήψεων ή ένδειξη «0» αν η προμήθεια δεν αφορά 
πιστώσεις προαναλήψεων. (Η ένδειξη «1» υπάρχει μόνο 
στις προμήθειες των Ενόπλων Δυνάμεων). 

3. Την ένδειξη «1» σε περίπτωση που η προμήθεια 
έχει καθορισθεί να πραγματοποιηθεί από τον φορέα 
προγραμματισμού της, ή την ένδειξη «0» σε περίπτωση 
που η προμήθεια έχει καθορισθεί να πραγματοποιηθεί 
κεντρικά από τη Γ.Γ. Εμπορίου. 

ε. Στην πέμπτη οριζόντια γραμμή υπάρχουν 

1. Το κριτήριο αξιολόγησης (ΧΤ για χαμηλότερη τιμή 
ή ΣΠ για συμφερότερη προσφορά) 

2. Ο κωδικός αριθμός του φορέα εκτέλεσης της προ¬ 
μήθειας, εκτός από τις περιπτώσεις προμηθειών που 
έχουν χαρακτηρισθεί ως Σημαντικής Οικονομικής ή Τε¬ 
χνολογικής Αξίας (Σ.Ο.Τ.Α.) που φορέας εκτέλεσής τους 
θα ορισθεί σύμφωνα με τα διαλαμβανόμενα στο άρθρο 
3 του ν. 2286/1995. 

Οταν ως φορέας εκτέλεσης εμφανίζονται: 

α) Οι κωδικοί αριθμοί Δ110, Δ120, Δ130, Δ140, Δ150, 
Δ210, Δ220, Δ230, Δ310, Δ320, Δ330, Δ340, η προμήθεια 
υλοποιείται κεντρικά από το Υπουργείο Ανάπτυξης Γ ε¬ 
νική Γραμματεία Εμπορίου και θα πρέπει να αποστέλ- 
λονται οι Τεχνικές Προδιαγραφές στη Δ/νση Πολιτικής 
Προμηθειών. 

β) Ο κωδικός αριθμός 2150 (Υπουργείο Εσωτερικών. 
ΟΤΑ), η προμήθεια υλοποιείται χωριστά από κάθε Ορ¬ 
γανισμό Τοπικής Αυτοδιοίκησης. 


γ) Για τους λοιπούς κωδικούς αριθμούς, η προμήθεια 
υλοποιείται αποκεντρωμένα από τον αρμόδιο φορέα 
προγραμματισμού της προμήθειας. 

3. Οι αξίες που αφορούν προμήθειες οι οποίες έχουν 
χαρακτηρισθεί ως Σημαντικής Οικονομικής ή Τεχνολο¬ 
γικής αξίας. 

Στ. Στην έκτη οριζόντια γραμμή υπάρχουν 
Τυχόν διευκρινιστικά σχόλια και επισημάνσεις που 
αφορούν την προμήθεια. 

ΠΑΡΑΡΤΗΜΑ Β 

Οδηγίες για την υποβολή στοιχείων για 
τροποποιήσεις και εντάξεις νέων ειδών στο Ενιαίο 
Πρόγραμμα Προμηθειών (Ε.Π.Π.). 

Οι προτάσεις των φορέων για τις τροποποιήσεις ή 
για τις εντάξεις νέων ειδών στο Ε.Π.Π. θα πρέπει κατά 
περίπτωση να συνοδεύονται: 

α. Γ ια την αλλαγή τρόπου προμήθειας από αυτόν που 
ορίζει το πρόγραμμα ή του κριτηρίου κατακυρώσεως. 

Με έκθεση σκοπιμότητας που να αιτιολογεί την προ- 
τεινόμενη τροποποίηση. Η έκθεση αυτή θα είναι σύντομη 
και θα περιέχει όλα τα στοιχεία όπου είναι απαραίτητα 
για την λήψη αποφάσεως (π.χ. αποτελέσματα προηγού¬ 
μενων διαγωνισμών, κ.λ.π.). 
β. Γ ια την επαύξηση της προϋπολογισθείσης αξίας. 

I. Με την αιτιολόγηση της ζητούμενης επαυξήσεως 
και 

II. Να προσδιορίζεται η πηγή χρηματοδοτήσεως των 
απαιτούμενων πιστώσεων,(π.χ. ΣΑΕ 0094.8025009) και 
σε περίπτωση που οι πιστώσεις αυτές έχουν δεσμευθεί 
για προμήθειες άλλων ειδών, θα πρέπει να δηλώνονται 
και οι αντίστοιχες ματαιώσεις προμηθειών. 

Όταν η πίστωση της προμήθειας βαρύνει τον τακτι¬ 
κό προϋπολογισμό θα εφαρμόζεται υποχρεωτικά η υπ’ 
αριθμ. 2/74734/0020/22.12.2006 εγκύκλιος του Υπουργεί¬ 
ου Οικονομικών. 

γ. Γ ια την αντικατάσταση είδους με άλλο, διαφορετι¬ 
κού κωδικού αριθμού. 

Με έκθεση σκοπιμότητας που να αιτιολογεί τους λό¬ 
γους της προτεινόμενης αντικαταστάσεως. 
δ. Γ ια την ένταξη νέων προμηθειών στο Ε.Π.Π. 

I. Με έκθεση σκοπιμότητας που να αιτιολογεί, την 
αναγκαιότητα της προμήθειας, καθώς και την μη ύπαρξη 
ευχρήστων αποθεμάτων ή της δυνατότητος αξιοποιή- 
σεως επισκευασίμων παρομοίων ειδών και 

II. Να προσδιορίζεται η πηγή χρηματοδοτήσεως των 
απαιτουμένων πιστώσεων. 

Σε περίπτωση: 

α. Που πρόκειται για συμπληρωματικές πιστώσεις θα 
συνυποβάλλεται αντίγραφο της σχετικής εγκρίσεως και 
β. Όταν οι πιστώσεις αυτές έχουν δεσμευθεί για προ¬ 
μήθειες άλλων ειδών, θα πρέπει να δηλώνονται και οι 
αντίστοιχες ματαιώσεις προμηθειών. 





ΦΕΚ1686 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΠΑΡΑΡΤΗΜΑ Γ 

Έντυπο υποβολής Απολογιστικών στοιχείων Προμηθειών 



Φορέας Εκτέλεσης:. Προανάληψη (ΝΑΙ/ΟΧΙ): 

Αριθ. Διακήρυξης :. Είδος Διαγωνισμού :. 

Κριτήριο Κατακύρωσης:. Τρόπος Παράδοσης :. 

Αριθ. Σύμβασης:. Ημ/νία Σύμβασης :. 

Κατακυρωθείσα Αξία σε ΕΥΡΩ (Με Φ.Π.Α.):. 

Ποσότητα :.Μον. Μέτρησης:. Τιμή Μονάδας :.. 

Χώρα Προέλευσης του Είδους :. 

Μειοδότης : . 

Α.Φ.Μ. Μειοδότη : .ΕΔΡΑ :. 

Αριθμός προσφορών που υποβλήθηκαν :_ 

Συμμετέχοντας Προμηθευτές (Μετά την Τεχνική Αξιολόγηση) 



Ημερομηνία Συμπλήρωσης: 
Αρμόδιος:. 


Τηλέφωνο: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΠΑΡΑΡΤΗΜΑ Δ' 

Συνοδευτικό έντυπο αποστολής τεχνικών προδιαγραφών είδους 

1. ΣΤΟΙΧΕΙΑ ΦΟΡΕΑ 

- Κωδικός φορέα :. 

- Ονομασία φορέα:. 

- Αρμόδιος :... 

- Τ ηλέφωνο :. 

2. ΣΤΟΙΧΕΙΑ ΕΙΔΟΥΣ 

- Κωδικός είδους 

- Περιγραφή είδους :. 

- Ποσότητα :. 

- Αξία :. 

- Είδος διαγωνισμού . 

- Κριτήριο κατακύρωσης :. 

- ΕΠΠ στο οποίο είναι ενταγμένο το είδος: 200.,..- 200. 

- Απόφαση ένταξης του είδους στο ΕΠΠ :. 

3. ΣΤΟΙΧΕΙΑ ΑΠΌ ΠΡΟΗΓΟΥΜΕΝΕΣ ΠΡΟΜΗΘΕΙΕΣ 

- Έχει διενεργηθεί στο παρελθόν προμήθεια του παραπάνω είδους από τον φορέα ; 

- Αν ναι, υπήρξαν ενστάσεις κατά των τεχνικών προδιαγραφών;. 

4. ΣΧΟΛΙΑ ΠΑΡΑΤΗΡΗΣΕΙΣ : 


Ημερομηνία αποστολής: 
Υπογραφή : 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-Γοπι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 - ίπίστησί: ΗΗρ;//νννννν.β1.9Τ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 < ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ριΐΐρ://νννννν·£ΐ·αΓ - ?-ΐίΐ3ίΙ: ννοί)ίτΐ35ΐ£τ·£ΐ@&ΐ·ατ 































